sasicodes/solvari-1 huggingface dataset:
என் நியமங்களையும் நீதி நெறிகளையும் கடைப்பிடித்து உண்மையுள்ளவனாக நடந்துகெண்டால் அவன் நீதிமான் ஆவான் அவன் வாழப்போவது உறுதி என்கிறார் தலைவராகிய ஆண்டவர்.
எளியவருக்குத் தீங்கிழைக்காமலும் வட்டி வாங்காமலும் கொடுத்ததற்கு அதிகமாய் வாங்காமலும் என் நீதி நெறிகளைக் கடைப்பிடித்தும் என் நியமங்களின்படி நடந்தும் இருந்தால்அவன் தன் தந்தையின் குற்றத்திற்காகச் சாக மாட்டான் அவன் வாழ்வது உறுதி.
மாறாக அவன் தந்தை பிறனைக் கொடுமைப்படுத்திக் கொள்ளையடித்துத் தன் இனத்தாரிடையே நல்லன அல்லாதவற்றைச் செய்தால் தன் குற்றத்திற்காக மடிவான்.
தீயவரோ தாம் செய்த பாவங்கள் அனைத்தையும் விட்டு மனம் மாறி என் நியமங்கள் அனைத்தையும் கைக்கொண்டு நீதியையும் நேர்மையையும் கடைப்பிடித்தால் அவர்கள் வாழ்வது உறுதி அவர்கள் சாகார்.
அவர்கள் உண்மையைக் கண்டுணர்ந்து தாம் செய்த குற்றங்கள் அனைத்தினின்றும் விலகி விட்டால் அவர்கள் வாழ்வது உறுதி அவர்கள் சாகமாட்டார்.
எனவே இஸ்ரயேல் வீட்டாரே ஒவ்வொரு மனிதரையும் அவருடைய வழிகளைக் கொண்டே நான் தீர்ப்பிடுவேன் என்கிறார் தலைவராகிய ஆண்டவர்.
சொல் சிங்கங்களின் நடுவில் எப்படிப்பட்ட பெண் சிங்கமாய்த் திகழ்ந்தவள் உன் தாய் இளஞ்சிங்கங்களிடையே இருந்து அவள் தன் குட்டிகளை வளர்த்தாள்.
வேற்றினத்தார் அதனைப்பற்றிக் கேள்வியுற்று அதனைப் படுகுழியில் வீழ்த்தினர் அதனைச் சங்கிலிகளால் கட்டி எகிப்துக்குக் கொண்டு போயினர்.
தாய்ச்சிங்கமோ தான் நம்பிக்கையோடு காத்திருந்தது வீணாயிற்று என்று கண்டாள் எனவே தன் குட்டிகளுள் வேறொன்றை எடுத்து அதனையும் ஓர் இளஞ்சிங்கமாக உருவாக்கினாள்.
அது கோட்டைகளைத் தாக்கி நகர்களைச் சூறையாடிற்று அதன் கர்ச்சிக்கும் ஒலி கேட்டபோதெல்லாம் நாடும் அதிலுள்ளயாவும் திகிலுற்றன.
திராட்சைத் தோட்டத்தில் நீரருகே நடப்பட்ட திராட்சைக் கொடிபோல் இருந்தாள் உன் தாய் மிகுந்த நீர்வளத்தின் காரணத்தால் அது கிளைகளும் கனிகளுமாகத் தழைத்திருந்தது.
ஆனால் அது சினத்தோடு பிடுங்கப்பட்டு தலையிலே எறியப்பட்டது கீழைக் காற்றினால் அது காய்ந்து போனது அதன் கனி உதிர்ந்து போயிற்று தண்டு உலாந்து தீக்கிரையாயிற்று.
அதன் தண்டிலிருந்து நெருப்பு கிளம்பி அதன் கிளைகளையும் கனிகளையும் சுட்டெரித்தது அரச செங்கோலாயிருக்கத்தக்க உறுதியான தண்டு இனி அதில் தோன்றாது.
ஏழாம் ஆண்டில் ஜந்தாம் மாதத்தின் பத்தாம் நாளன்று இஸ்ரயேல் மக்களின் பெரியோருள் சிலர் ஆண்டவரின் திருவுளத்தைக் கேட்டறிய வந்து என் முன் அமர்ந்தனர்.
மானிடா இஸ்ரயேல் மக்களின் பெரியோரிடம் பேசி அவர்களுக்கு அறிவி தலைவராகிய ஆண்டவர் கூறுவது இதுவே நீங்கள் என் திருவுளத்தைக் கேட்டறிய வந்திருக்கிறீர்களோ?
அவர்களிடம் சொல் தலைவராகிய ஆண்டவர் கூறுவது இதுவே நான் இஸ்ரயேலைத் தேர்ந்துகொண்ட நாளில் யாக்கோபின் வழிமரபினர்க்கு உறுதிமொழி அளித்து எகிப்து நாட்டில் என்னை அவர்களுக்கு வெளிப் படுத்தி நானே உங்கள் கடவுளாகிய ஆண்டவர் என்று ஆணையிட்டுக் கூறினேன்.
நான் அவர்களை எகிப்து நாட்டினின்றும் வெளிக் கொணர்ந்து நான் அவர்களுக்காகத் தோந்தெடுத்ததும் பாலும் தேனும் வழிந்தோடுவதும் எல்லா நாடுகளிலும் பெருமைமிக்கதுமான நாடுக்கு அவர்களை அழைத்துச் செல்வேன் என்றும் அவர்களிடம் ஆணையிட்டுக் கூறினேன்.
மேலும் அவர்களைப் புனிதப்படுத்தும் ஆண்டவர் நானே என்பதை அவர்கள் அறிந்து கொள்ளும்படி என் ஓய்வு நாள்களை எனக்கும் அவர்களுக்குமிடையே ஓர் அடையாளமாகத் தந்தருளினேன்.
கடைப்பிடிப்போர்க்கு வாழ்வளிக்கும் என் நியமங்களின்படி அவர்கள் நடக்காமல் என் நீதி நெறிகளை ஒதுக்கி வைத்துவிட்டு என் ஓய்வு நாள்களையும் மிகவும் இழிவுபடுத்தினார்கள்.
மேலும் நான் அவர்களுக்கு அளிக்கவிருந்ததும் பாலும் தேனும் வழிந்தோடுவதும் எல்லா நாடுகளிலும் பெருமை மிக்கதுமான நாட்டுக்கு அவர்களை அழைத்துச் செல்ல மாட்டேன் என்று பாலை நிலத்தில் அவர்களிடம் ஆணையிட்டுக் கூறினேன்.
ஆயினும் நான் இவர்களைப் புறப்படச் செய்ததைக் கண்ட பிறவினத்தார் முன்னிலையில் என் பெயர் மாசுறாதபடி நான் நடந்துகொண்டு என்னை அடக்கிக் கொண்டேன்.
மேலும் அவர்களை வேற்றினத்தாரிடையே பிரிந்துபோகச் செய்வதாகவும் நாடுகளிடையே சிதறிப்போகச் செய்வதாகவும் பாலைநிலத்தில் அவர்களுக்கெதிராக ஆணையிட்டுக் கூறினேன்.
ஏனெனில் என் நீதிநெறிகளின்படி அவர்கள் செய்யவில்லை என் நியமங் களை ஒதுக்கிவிட்டார்கள் என் ஓய்வு நாள்களை இழிவுபடுத்தினார்கள் அவர்களின் மூதாதையரின் தெய்வச் சிலைகளை வணங்கினார்கள்.
ஆகையால் மானிடா இஸ்ரயேல் வீட்டாருக்கு எடுத்துச் சொல் தலைவராகிய ஆண்டவர் கூறுவது இதுவே எனக்கு மீண்டும் மீண்டும் துரோகம் செய்து உங்கள் மூதாதையர் என்னை இழிவுபடுத்தியுள்ளனர்.
நான் அவர்களுக்குத் தருவதாக வாக்களித்திருந்த நாட்டுக்கு அவர்களை அழைத்து வந்ததும் அங்கிருந்த ஒவ்வொரு உயர்ந்த குன்றையும் தழைத்த மரத்தையும் கண்டவுடன் ஆங்காங்கே தங்கள் பலிகளைச் செலுத்தினார்கள்.
இன்று வரையிலும் நீங்கள் உங்கள் காணிக்கைகளை அர்ப்பணித்து உங்கள் பிள்ளைகளை நெருப்புக்குப் பலியாக்கி உங்கள் தெய்வச்சிலைகள் அனைத்தாலும் உங்களைத் தீட்டுப்படுத்திக் கொள்கிறீர்கள்.
மேலும் மரத்தையும் கல்லையும் வழிபட்டு நாங்களும் வேற்றினத்தாரைப் போலவும் வேற்றுநாடுகளின் குடிமக்களைப் போலவும் இருப்போம் என்று உங்கள் மனத்தில் எழும் எண்ணம் நிறைவேறப் போவதே இல்லை.
வலிமைமிகு கையோடும் ஓங்கிய புயத்தோடும் சீறிவரும் சினத்தோடும் பிற மக்களினங்களிடையே இருந்து உங்களை அழைத்து வந்து நீங்கள் சிதறிக் கிடக்கும் நாடுகளிலிருந்து உங்களை ஒன்று சேர்ப்பேன்.
எகிப்து நாட்டின் பாலை நிலத்தில் உங்கள் மூதாதையரைத் தீர்ப்பிட்டது போல் உங்களையும் நான் தீர்ப்பிடுவேன் என்கிறார் தலைவராகிய ஆண்டவர்.
தலைவராகிய ஆண்டவர் கூறுவது இதுவே இஸ்ரயேல் வீட்டாரே நீங்கள் ஒவ்வொருவரும் போய் உங்கள் தெய்வச் சிலைகளை வழிபட்டுக் கொள்ளுங்கள்.
ஆனால் பின்னர் நீங்கள் எனக்குச் செவிசாய்த்து உங்கள் காணிக்கைகளாலும் தெய்வச் சிலைகளாலும் என் பெயரை மாசுபடுத்தவே மாட்டீர்கள்.
என் திருமலையில் இஸ்ரயேல் நாட்டு மலைமுகட்டில் வாழும் இஸ்ரயேல் வீட்டார் அனைவரும் அந்நாட்டில் என்னை வழிபடுவர் என்கிறார் தலைவராகிய ஆண்டவர்.
இவ்வாறு நான் உங்கள் மூதாதையர்க்குத் தருவதாக ஆணையிட்டுக் கூறிய இஸ்ரயேல் நாட்டுக்கு நான் உங்களை அழைத்து வரும்போது நானே ஆண்டவர் என்பதை அறிந்து கொள்வீர்கள்.
உங்கள் வழிகளையும் உங்களைத் தீட்டுப்படுத்திக்கொள்ளச் செய்த செயல்கள் அனைத்தையும் அங்கே நீங்கள் நினைத்து நீங்கள் புரிந்த எல்லாத் தீச்செயல்களின் பொருட்டும் உங்களையே மிகவும் நொந்து கொள்வீர்கள்.
இஸ்ரயேல் வீட்டாரே உங்கள் தீய வழிகளுக்கும் கெட்ட பழக்கங்களுக்கும் ஏற்ப நான் உங்களை நடத்தாமல் என் பெயரின் பொருட்டு உங்களுக்கு இவ்வாறெல்லாம் செய்யும்போது நானே ஆண்டவர் என்பதை நீங்கள் அறிந்து கொள்வீர்கள் என்கிறார் தலைவராகிய ஆண்டவர்.
மானிடா நீ உன் முகத்தைத் தெற்கு நோக்கித் திருப்பி தென் பகுதிக்கு எதிராக அருளுரையாற்றி நெகேபின் நிலப்பரப்பின் காட்டு வெளிக்கு எதிராக இறைவாக்குரை.
மானிடா உன் முகத்தை எருசலேம் நோக்கித் திருப்பி திருத்தலங்களுக்கு எதிராக அரளுரையாற்றி இஸ்ரயேல் மண்ணுக்கு எதிராக இறைவாக்குரை.
உன்னிலிருக்கும் நேரியவரையும் தீயவரையும் நான் வெட்டி வீழ்த்தப் போவதால் தென்திசைமுதல் வடதிசை வரையுள்ள அனைவருக்கும் எதிராக என் வாள் உறையினின்று உருவப்படும்.
அப்போது நீ சொல் வரப்போவரை நான் கேள்விப்பட்டிருப்பதால்தான் அது வரும்போது இதயமெல்லாம் உருகும் கைகளெல்லாம் தளரும் மனமெல்லாம் மயங்கும் முழங்கால்களெல்லாம் நீரைப்போல் அலம்பும்.
படுகொலை செய்வதற்கென அது கூர்மையாக்கப்பட்டுள்ளது மின்னலென ஒளிர்வதற்கென அது துலக்கப்பட்டுள்ளது நாம் மகிழ்ச்சி கொள்வோமா?
கையில் பிடிப்பதற்காகவே அவ்வாள் துலக்கி வைக்கப்பட்டுள்ளது கொலைஞனின் கரத்தில் கொடுப்பதற்காகவே அவ்வாள் கூர்மையாக்கப்பட்டுத் துலக்கப்பட்டுள்ளது.
மானிடா நீ ஓலமிட்டு அலறு ஏனெனில் அது என் மக்களை நோக்கியும் இஸ்ரயேலின் தலைவர்கள் அனைவரை நோக்கியும் வீசப்படும் என் மக்களுடன் அவர்கள் அனைவரும் அவ்வாளுக்கு இரையாவர்.
மானிடா நீயோ இறைவாக்குரை கை கொட்டு இருமுறை மும்முறை வாள் வீசப்படட்டும் கொலைக்கான வாள் அது அவர்களைச் சூழ்ந்து வரும் படுகொலைக்கான வாள் அது.
அரண் தகர்ப்புப் பொறிகளை அமைப்பதற்கும் கொலைக்கான ஓலத்தை எழுப்புவதற்கும் குரலை உயர்த்திப் போர்க் கூச்சலிடுவதற்கும் வாயில்களுக்கு நேராக அரண் தகர்ப்புப் பொறிகளை அமைப்பதற்கும் மண்மேடு எழுப்பி முற்றுகை அரணைக் கட்டுவதற்குமான குறி விழுந்தது.
அம்மோனியரையும் அவர்களின் பழிப்புரையையும் குறித்துத் தலைவராகிய ஆண்டவர் கூறுவது இதவே இதோ வாள் கொலை செய்வதற்காக வாள உருவப்பட்டுள்ளது.
தங்கள் தந்தையின் திறந்த மேனியை வெளிப்படுத்துகிறவர்களும் தீட்டான காலத்தில் பெண்களைப் பலவந்தப் படுத்துகிறவர்களும் உன்னிடையே உள்ளனர்.
அவர்கள் எல்லாரும் எரி நெருப்பில் கிடக்கும் வெள்ளி வெண்கலம் வெள்ளீயம் இரும்பு ஈயம் ஆகியன போலாயினர் அவர்கள் களிம்பாகி விட்டார்கள் .
ஆகவே தலைவராகிய ஆண்டவர் இவ்வாறு கூறுகிறார் நீங்கள் யாவரும் களிம்பாகி விட்டதால் உங்கள் எல்லாரையும் எருசலேமில் ஒன்று சேர்ப்பேன்.
வெள்ளி வெண்கலம் இரும்பு ஈயம் ஆகியவற்றை நெருப்பிலிட்டு உருக்குவது போல் நானும் என் சினத்திலும் சீற்றத்திலும் நகரின் நடுவில் இட்டு உருக்குவேன்.
எனக்கும் இந்நாட்டு மக்களுக்குமிடையே ஒரு சுவரை எழுப்பி அதன் மூலம் நான் இந்த நாட்டு மக்களை அழிக்காதபடி தடுப்பவன் ஒருவனை அவர்களிடையே தேடினேன்.
அவர்கள் நீல ஆடை உடுத்திய போர் வீரர்களும் அழகிய இளைஞர்களாகிய ஆளுநர்களும் அதிகாரிகளும் குதிரையேறிய வீரர்களுமாய் இருந்தனர்.
அங்கே அவளின் இளமை முதலே ஆண்கள் அவளுடன் படுத்துறங்கினர் அவளின் கன்னிக் கொங்கைகளைத் தொட்டு விளையாடினர் தங்கள் காமத்தை அவளிடம் கொட்டித் தீர்த்தனர்.
அவளும் ஆளுநர் படைத்தலைவர் பகட்டான ஆடை அணிந்த போர்வீரர் குதிரையேறிய வீரர் ஆகிய அழகிய இளைஞரான அசீரியர் மேல் காமுற்றாள்.
இடையில் கச்சை கட்டிக்கொண்டு தலையில் தலைப்பாகை அணிந்த அவர்கள் தங்கள் பிறப்பிடமான கல்தேயாவிலுள்ள பாபிலோன் நகரினர்போல் இருந்ததைக் கண்டாள்.
அவள் வெளிப்படையாய்த் தன் வேசித்தனத்தில் ஈடுபட்டுத் தன் திறந்த மேனியை வெளிப்படுத்தியபோது நான் வெறுப்பால் அவளிடமிருந்து விலகிக்கொண்டேன் அவள் தமக்கையிடமிருந்து விலகிக்கொண்டது போலவே செய்தேன்.
தேர்கள் குதிரை வண்டிகள் திரளான மக்கள் ஆகியோருடன் பெரிய கேடயங்களோடும் சிறிய கேடயங்களோடும் தலைச்சீராவோடும் வந்து உனக்கு எதிராய் நாற்புறமும் உன்னைச் சூழந்துகொள்வர்.
ஏனெனில் தலைவராகிய ஆண்டவர் இவ்வாறு கூறுகிறார் நீ யாரை வெறுக்கிறாயோ யாரிடமிருந்து மனம் கசந்து திரும்பினாயோ அவர்களிடமே உன்னை ஒப்புவிப்பேன்.
தலைவராகிய ஆண்டவர் கூறுவது இதுவே உன் தமக்கை குடித்த கிண்ணத்தில் நீயும் குடிப்பாய் அகன்று குழிந்து நிறைந்திருப்பது அக்கிண்ணம் நிந்தைக்கும் பழிச்சொல்லுக்கும் நீ ஆளாவாய்.
குடிப்பாய் அதை நீ குடித்து முடிப்பாய் அதனை உடைத்தெறிவாய் துண்டுகளாய் உன் மாபுகளைக் கீறிக்கொள்வாய் நானே உரைத்தேன் என்கிறார் தலைவராகிய ஆண்டவர்.
ஆகவே தலைவராகிய ஆண்டவர் இவ்வாறு கூறுகிறார் நீ என்னை மறந்து உன்னிடமிருந்து என்னை ஒதுக்கிவிட்டதால் உன் காமவெறி மற்றும் வேசித்தனத்தின் விளைவுகளை நீயே சுமந்துகொள்.
அவர்கள் தொலைவில்வாழ் மனிதருக்காகத் பதர்களை அனுப்பினர் அவர்கள் வந்தபோது குளித்து கண்களுக்கு மைதீட்டி அணிகலன்களை அணிந்து கொண்டனர்.
அப்போது வேசித்தனத்தால் தளர்ந்துபோன ஒருத்தியைக் குறித்து நான் உரைத்தேன் அவர்கள் அவளை வேசியாய் நடத்தட்டும் ஏனெனில் அவள் இப்போது வேசிதான்.
தலைவராகிய ஆண்டவர் கூறுவது இதுவே அவர்களை நடுக்கத்திற்கும் கொள்ளைக்கும் உள்ளாக்குமாறு அவர்களுக்கு எதிராய் ஒரு பெரும் கூட்டத்தைக் கூட்டிவா.
கலக வீட்டாருக்கு உவமை ஒன்றின் வழியாக எடுத்துக்கூறு தலைவராகிய ஆண்டவர் கூறுவது இதுவே கொப்பரை ஒன்றை எடுத்து வை தண்ணீரை அதில் ஊற்று.
மந்தையில் சிறந்ததைக் கொண்டுவா விறகுக்கட்டைகளை அதன்கீழ் அடுக்கு இறைச்சித் துண்டுகளை வேகவை எலும்புகளும் உள்ளிருக்கட்டும்.
ஏனெனில் தலைவராகிய ஆண்டவர் இவ்வாறு கூறுகிறார் குருதியைச் சிந்தும் நகருக்கு ஜயோ கேடு துருப்பிடித்த கொப்பரை இது இதன் துரு நீங்கவே இல்லை ஒவ்வொரு துண்டாய் அதிலிருந்து எடு தேர்வு செய்து எடுக்க வேண்டாம்.
எனவே விறகுக் கட்டைகளை மிகுதியாக அடுக்கு நெருப்பு மூட்டி இறைச்சியை நன்கு வேகவை நறுமணப் பொருள்களையும் கலந்துவிடு எலும்புகளும் கரியட்டும்.
பின்னர் வெறுமையான கொப்பரையை நெருப்புக் கட்டைகள் மேல் வை களிம்பு காய்ந்து உருகும்வரை அது சூடேறட்டும் அதன் அழுக்கு கரைந்து போகட்டும் அதைப் பிடித்திருந்த துருவும் நீங்கட்டும்.
இஸ்ரயேல் வீட்டாருக்குச் சொல் தலைவராகிய ஆண்டவர் கூறுவது இதுவே உங்கள் வலிமையின் பெருமையும் கண்களின் இன்பமும் இதயத்தின் விருப்பமுமாகிய என் பயகத்தை நான் தீட்டுப்படுத்துவேன் நீங்கள் விட்டுச்சென்ற ஆண் மக்களும் பெண் மக்களும் வாளால் மடிவர்.
நான் செய்தது போல் நீங்களும் செய்வீர்கள் நீங்களும் உங்கள் வாயை மூடிக்கொள்ள மாட்டீர்கள் இழவு கொண்டாடுவோரின் உணவை உண்ணவும் மாட்டீர்கள்.
அவர் கூறுவது இதுவே நீங்கள் எனது பயகம் தீட்டுப்படுத்தப்பட்டபோதும் இஸ்ரயேல் நாடு பாழாக்கப்பட்டபோதும் யூதாவின் வீட்டார் சிறைப்பிடிக்கப்பட்டபோதும் ஆகா என்று கூறி அக்களித்தீர்கள்.
அவர்கள் உங்கள் நடுவே பாளையம் அமைப்பார்கள் கூடாரங்கள் அடிப்பார்கள் உங்கள் மரங்களின் கனிகளை உண்பார்கள் உங்கள் மந்தையின் பாலைப் பருகுவார்கள்.
ஏனெனில் தலைவராகிய ஆண்டவர் இவ்வாறு கூறுகிறார் இஸ்ரயேல் நாட்டுக்கு எதிராக நீங்கள் கைகொட்டிக் குதித்து வன்மனத்துடன் மகிழ்ந்தீர்கள்.
எனவே மோவாபின் மலை வாயிலைத் திறப்பேன் அதன் அணிகலனாகவும் எல்லையாகவும் உள்ள பெத்தசிமோத்து பாகால்மெகோன் கிரியத்தாயிம் ஆகியவற்றை அழிப்பேன்.
எனவே தலைவராகிய ஆண்டவர் இவ்வாறு கூறுகிறார் நான் ஏதோமுக்கு எதிராய் என் கைகளை ஓங்கி அதன் மாந்தரையும் விலங்குகளையும் கொல்வேன் அதைப் பாழாக்குவேன்.
எனவே தலைவராகிய ஆண்டவர் இவ்வாறு கூறுகிறார் தீர் நகரே நான் உனக்கு எதிராய் இருக்கிறேன் கடல் அலைகள் எழும்புவதுபோல் உனக்கு எதிராகப் பல மக்களினங்கள் எழும்பும்படி செய்வேன்.
அவர்கள் தீர் நகரின் மதில்களை அழிப்பர் அதன் காவல் மாடங்களை இடித்துத் தள்ளுவர் இடிபாடுகளும் அதில் இராதபடி வெறும் கற்பாறையாகத் தோன்றச் செய்வேன்.
ஏனெனில் தலைவராகிய ஆண்டவர் இவ்வாறு கூறுகிறார் இதோ வடக்கிலுள்ள மன்னரின் மன்னனாம் பாபிலோனின் மன்னன் நெபுகத் னேசரைக் குதிரைகளோடும் தேர்களோடும் குதிரை வீரர்களோடும் பெரிய படைகளோடும் தீர் நகருக்கு எதிராக வரச் செய்வேன்.
உள் நாட்டிலுள்ள உன் புறநகர்களை அவன் வாளால் வீழ்த்துவான் உனக்கெதிராய் மண்மேடு எழுப்பி உன் மதில்களுக்கு எதிராய் முற்றுகை அரண் அமைத்து உனக்கெதிராய்த் தன் கேடயங்களை உயர்த்துவான்.
அவனுடைய குதிரைகள் மிகுதியானவை எனவே அவை கிளப்பும் புழுதி உன்னை மூடும் இடித்துத் திறக்கப்பட்ட நகரில் எளிதாய் நுழைவதுபோல் அவன் உன் நகரில் நுழைகையில் குதிரைகளும் வண்டிகளும் தேர்களும் எழுப்பும் பேரொலியால் உன் மதில்கள் அதிரும்.
அவர்கள் உன் செல்வத்தைக் கொள்ளையடித்து உன் வாணிபச் சரக்கைப் பறித்துக் கொண்டுபோவர் உன் மதில்களை இடிப்பர் உன் அழகிய வீடுகளை அழிப்பர் உன் கற்களையும் மரங்களையும் இடிபாடுகளையும் கடலில் எறிவர்.
உன்னை ஒரு வெறுமையான பாறையாக்குவேன் நீயோ வலைகாயும் திட்டாவாய் ஒருபோதும் நீ திரும்பக் கட்டியெழுப்பப்பட மாட்டாய் ஏனெனில் ஆண்டவராகிய நானே இதை உரைத்தேன் என்கிறார் தலைவராகிய ஆண்டவர்.
தலைவராகிய ஆண்டவர் தீர்நகருக்குக் கூறுவது இதுவே நீ பேரொலியுடன் வீழ்ச்சியுறுகையில் உன் மக்கள் காயமுற்று ஓலமிடுகையில் அவர்கள் உன் நடுவே கொல்லப்படுகையில் கடற்கரை நகர்கள் அதிராவோ?
அப்போது கடற்கரைத் தலைவர்கள் அனைவரும் தங்கள் அரியணையை விட்டிறங்கித் தங்கள் உயர்ந்த ஆடைகளையும் பூப் பின்னல் ஆடைகளையும் அகற்றுவர் திகிலடைந்தவர்களாய்த் தரையில் அமர்வர் ஒவ்வொரு நொடியும் உன்னைக் கண்டு மருண்டு நடுங்குவர்.
கடற்கரைத் துறையில் இருந்து கொண்டு பல்வேறு கடற்கரை மக்களுடன் வாணிபம் செய்கின்ற தீர் நகருக்குச் சொல் தீர் நகரே நான் அழகில் சிறந்தவள் என நீ சொல்லிக்கொள்கின்றாய்.
பாசானிலிருந்து கொண்டுவந்த கருவாலி மரங்களால் துடுப்புகள் செய்தனர் கித்திம் தீவுகளின் சவுக்கு மரங்களால் உன் மேல்தளம் கட்டி அதில் தந்தங்களை இழைத்தனர்.
சீதோன் அர்வாத்து குடிமக்கள் உனக்குத் தண்டுவலிப்போர் ஆயினர் தீர் நகரே உன் திறமைமிக்க ஆடவர் உன்னிடம் இருந்தனர் அவர்களே உன் மாலுமிகள் ஆயினர்.
கேபால் நகரின் மூத்த கைவினைஞர் பழுது பார்க்கும் பணிபுரிந்தனர் கடலிலுள்ள எல்லா மரக்கலங்களும் அதன் மாலுமிகளும் உன் வாணிபப் பெருக்கில் ஆர்வம் கொண்டனர்.
கம்மாதியர் உன் காவல்மாடங்களில் நின்றனர் தங்கள் கேடயங்களை உன் மதில்களில் எப்பக்கமும் தொங்கவிட்டு உன் அழகுக்கு அழகு சேர்த்தனர்.
அவர்கள் சிவப்புக் கற்கள் சிவப்புப் பட்டாடைகள் பூப்பின்னலாடைகள் விலையுயர்ந்த நார்ப்பட்டு ஆடைகள் பவளங்கள் பளிங்குக் கற்கள் யாவற்றையும் உன் சந்தைக்குக் கொண்டு வந்தனர்.
உன் பொருள்களுக்காய் மின்னித்து பன்னாக்கு ஆகிய ஊர்களின் கோதுமை தைலங்கள் தேன் எண்ணெய் நறுமணப் பொருள்கள் ஆகியவற்றைப் பண்டம் மாற்றினர்.
தமஸ்கு நகரினர் உன்னுடைய மிகுதியான செல்வத்திற்காகவும் பலவகைப் பொருள்களுக்காகவும் உன்னுடன் வாணிபம் செய்து எல்போனின் திராட்சை இரசத்தையும் சகாரின் கம்பளியையும் பண்டம் மாற்றினர்.
உன் வாடிக்கையாளரான அரேபியா கேதார் ஆகிய நாட்டு மன்னர்கள் ஆட்டுக்குட்டிகளையும் கிடாய்களையும் வெள்ளாடுகளையும் கொண்டுவந்து உன்னுடன் வாணிபம் செய்தனர்.
அவர்கள் சிறந்த போர்வைகள் நீலப்பட்டாடைகள் பூப்பின்னலாடைகள் பல வண்ணக் கம்பளங்கள் நேர்த்தியாய்ப் பின்னிய கயிறுகள் ஆகியவற்றை உன் சந்தையில் கொண்டுவந்து பண்டம் மாற்றினர்.
உன் கப்பல் உடையும் நாளில் உன் செல்வமும் வணிகப் பொருள்களும் உன் கடலோடிகளும் மாலுமிகளும் பழுதுபார்ப்போரும் வணிகரும் உன் போர்வீரர் யாவரும் கப்பலில் இருக்கும் எல்லாரும் ஆழ்கடலில் மூழ்கிப் போவர்.
உன் பொருட்டுத் தங்கள் தலைகளை மழித்துக்கொள்வர் சாக்கு உடையை உடுத்திக் கொள்வர் உனக்காக உளம் நொறுங்கி அழுவர் மனங்கசந்து புலம்புவர்.
உன் வணிகப் பொருள்கள் கடல் கடந்து செல்கையில் பல்வேறு நாட்டினரை நிறைவு செய்தாய் உன் பெரும் செல்வத்தாலும் வணிகப் பொருள்களாலும் மண்ணுலகின் மன்னர்களைச் செல்வர் ஆக்கினாய்.
இப்போது நீயோ கடலால் நொறுங்கிவிட்டாய் கடலின் ஆழத்தில் அமிழ்ந்து விட்டாய் உன் பொருள்களும் உன் நடுவில் இருந்த மாலுமிகளும் கடலுக்குள் மூழ்கிவிட்டனர்.
கடற்கரையில் வாழும் அனைவரும் உன்னைக் குறித்துத் திகைத்து நிற்கின்றனர் அவர்களின் மன்னர்கள் பேரச்சம் கொள்கின்றனர் அவர்களின் முகமோ அச்சத்தால் உருக்குலைந்துள்ளது.
மக்களினங்களில் மிகவும் கொடியோரான அன்னியரை உனக்கெதிராய் எழும்பச் செய்வேன் அவர்கள் உன் அழகுக்கும் ஞானத்திற்கும் எதிராக உருவிய வாளுடன் வருவர் உன் பெருமையைக் குலைப்பர்.
கடவுளின் தோட்டமாகிய ஏதேனில் இருந்தாய் விலையுயர்ந்த கற்கள் உன்னை அழகுபடுத்தின பதுமராகம் புட்பராகம் வைரம் பளிங்கு கோமேதகம் படிகச் பச்சை நீலம் மாணிக்கம் மரகதம் ஆகியவற்றை அணிந்திருப்பாய்.
பரந்த உன் வாணிபத்தால் வன்முறை நிறைந்தது உன்னில் பாவம் செய்தாய் நீயே எனவே வெறுப்புடன் உன்னைக் கடவுளின் மலையினின்று வெளியேற்றினேன் ஓ காவல்காக்கும் கெருபே உன்னை ஒளிவீசும் கற்கள் நடுவினின்று வெளியே தள்ளினேன்.
உன் அழகின் காரணமாய் உன் இதயம் செருக்குற்றது உன் மாட்சியின் காரணமாய் உன் ஞானத்தைக் கெடுத்துக் கொண்டாய் எனவே நான் உன்னைத் தரையில் தள்ளிவிட்டேன் மன்னர்கள் முன்னே உன்னைக் காட்சிப் பொருளாக்கினேன்.
உன் மிகுதியான பாவங்களாலும் நேர்மையற்ற வாணிபத்தாலும் உன் திருத்தலங்களைத் தீட்டுப்படுத்தினாய் எனவே உன் நடுவினின்று நெருப்பு வரச்செய்தேன்.
தலைவராகிய ஆண்டவர் கூறுவது இதுவே சீதோனே நான் உனக்கு எதிராய் இருக்கிறேன் உன் நடுவில் என் மாட்சியை வெளிப்படுத்தும்போது நான் உன்மீது தண்டனைத் தீர்ப்புகளை நிறைவேற்றும்போது உன் நடுவில் என் பய்மையைக் காண்பிக்கும்போது நானே ஆண்டவர் என உன்னிலுள்ளோர் அறிந்து கொள்வர்.
கொலை செய்யப்பட்டோர் உன் நடுவில் விழுந்துகிடப்பர் உனக்கு எதிராய் எப்பக்கமும் வாள் இருக்கும் அப்போது நானே ஆண்டவர் என அறிந்து கொள்வர்.
இஸ்ரயேல் நாட்டினர்க்கு அவர்களை வன்னெஞ்சுடன் நடத்திய அண்டை நாட்டினர் இனிமேல் காலில் குத்தும் முள்ளாகவும் தைத்து வலிகொடுக்கும் நெரிஞ்சிலாகவும் இருக்கமாட்டார்.
தலைவராகிய ஆண்டவர் கூறுவது இதுவே இஸ்ரயேல் வீட்டினரை அவர்கள் சிதறுண்டிருக்கும் நாடுகளினின்று கூட்டிச் சேர்க்கையில் எல்லா மக்களினங்கள் நடுவிலும் நான் என் பய்மையைக் காண்பிப்பேன்.
அவர்களை வன்னெஞ்சுடன் நடத்திய அண்டை நாட்டினர் அனைவர் மீதும் தண்டனைத் தீர்ப்புகளை நான் நிறைவேற்றும்போது அவர்கள் மட்டும் அச்சமின்றி வாழ்வர்.
மானிடா உன் முகத்தை எகிப்திய மன்னன் பார்வோனுக்கு நேராகத் திருப்பி அவனுக்கு எதிராகவும் அனைத்து எகிப்துக்கு எதிராகவும் இறைவாக்குரை.
ஆனால் நான் உன் வாயில் பண்டில்களை மாட் டி உன் ஆறுகளின் மீன்கள் யாவும் உன் செதில்களில் ஒட்டிக்கொள்ளச் செய்வேன் உன்னையும் உன் செதில்களில் ஒட்டியுள்ள மீன்களையும் உன் ஆறுகளினின்று வெளியே இழுத்துப் போடுவேன்.
உன்னையும் உன் ஆறுகளின் மீன்களையும் பாலை நிலத்தில் விட்டுவிடுவேன் உலர்ந்த தரையில் விழுந்து மடிவாய் நீ உன்னைச் சேகரிக்கவோ பொறுக்கி எடுக்கவோ எவரும் இரார் காட்டு விலங்குகளுக்கும் வானத்துப் பறவைகளுக்கும் உன்னை இரையாய்த் தருவேன்.
இஸ்ரயேல் வீட்டாருக்கு நாணற் கோலாய் இருந்தாய் நீ அவர்கள் உன்னைப் பற்றிப் பிடித்தபோது நீ முறித்தாய் அவர்கள் தோள்களைக் கிழித்தாய் உன்மேல் அவர்கள் சாய்ந்தபோது நீ ஒடிந்தாய் அவர்கள் இடுப்பு நொறுங்கிற்று.
ஏனெனில் தலைவராகிய ஆண்டவர் கூறுவது இதுவே நாற்பதாண்டுகள் முடிந்தபின் எகிப்தியரை அவர்கள் சிதறுண்டிருக்கும் நாடுகளினின்று கூட்டிச் சேர்ப்பேன்.
இஸ்ரயேல் மக்களுக்கு எகிப்து ஒருபோதும் நம்பிக்கையின் அடிப்படையாய் இராமல் அதனிடம் அவர்கள் உதவி கேட்ட பாவத்தின் நினைவாக மட்டுமே இருக்கும்.
மானிடா பாபிலோன் மன்னன் நெபுகத்னேசர் தீர் நகரை முற்றுகையிடுகையில் தன் படைகளுடன் வருந்தி முயன்றான் தலைகள் யாவும் மொட்டையடிக்கப்பட்டன தோள்கள் யாவும் புண்ணாய்ப் போயின.
ஏனெனில் அருகில் உள்ளது அந்த நாள் ஆண்டவருக்குரிய அந்நாள் அண்மையில் உள்ளது அது மேகத்தின் நாள் வேற்றினத்தாருக்கு அழிவின் நாள்.
எகிப்திற்கு எதிராய் ஒருவாள் வரும் கூசு பகுதியில் திகைப்பு மேலோங்கும் எகிப்தில் கொல்லப்பட்டோர் வீழ்கையில் அதன் செல்வங்கள் வாரிக்கொண்டு செல்லப்படும் அதன் அடித்தளங்கள் அழிந்துபோகும்.
ஆண்டவர் கூறுவது இதுவே எகிப்தின் கூட்டு நாடுகள் வீழும் அதன் பெருமைக்குரிய வலிமை தோல்வியுறும் மிக்தோல் முதல் சீனிம் வரையிலுள்ள பகுதிக்குள் எல்லாரும் வாளால் வீழ்வர் என்கிறார் தலைவராகிய ஆண்டவர்.
அந்நாளில் கூசு மக்களின் மனவுறுதியைக் குலைத்த நான் கப்பலில் பதரை அனுப்புவேன் எகிப்தின் அழிவு நாளில் திகில் அவர்களை ஆட்கொள்ளும் ஏனெனில் அந்நாள் உண்மையிலேயே வரப்போகின்றது.
மக்களினங்களில் மிகவும் வலிமை வாய்ந் த அவன் படைகளும் நாட்டை அழிக்கக் கொண்டு வரப்படும் எகிப்திற்கு எதிராய் அவர்கள் வாளை உருவி கொலையுண்டோரால் நாட்டை நிரப்புவர்.
தலைவராகிய ஆண்டவர் கூறுவது இதுவே நான் சிலைகளை அழிப்பேன் நோபில் இருக்கும் உருவங்களுக்கு முடிவுகட்டுவேன் எகிப்தில் இனி மன்னன் இரான் நாடு முழுவதும் அச்சத்தைப் பரப்புவேன்.
எகிப்தின் கொழுவை நான் முறிக்கையில் தெகபனகேசு நகரின் பகல் இரவாகும் இறுமாப்புக்குரிய அதன் வலிமை அங்கே முடிவுக்குக் கொண்டு வரப்படும் மேகங்களால் அது மூடப்படும் சிறையிருப்புக்கு அதன் சிற்டிர்கள் செல்லும்.
இதோ லெபனோனின் கேதுரு மரமாகிய அசீரியாவைப் பார் அழகிய கிளைகளுடன் அடர்ந்த நிழலுடன் மிகுந்த உயரத்துடன் அது இலங்கிற்று அதன் உச்சி மேகங்களை ஊடுருவிற்று.
தண்ணீர் அதனைத் தழைக்கச் செய்தது ஆழ் ஊற்றுகள் அதனை உயர்ந்து வளரச் செய்தன அவை தம் அருவிகளாக அதனைச் சுற்றி ஓடி கால்வாய்களாகக் காட்டின் எல்லா மரங்களுக்கும் நீர் பாய்ச்சின.
கடவுளின் சோலையிலிருந்த கேதுரு மரங்களுக்கு அதற்குச் சமமான கிளைகள் இல்லை அர்மோன் மரங்களுக்கு அதற்கு இணையான கொப்புகள் இல்லை கடவுளின் சோலையிலிருந்த எந்த மரமும் அதைப்போன்று அழகுடன் இருந்ததில்லை.
அடர்ந்த கிளைகளால் நான் அதனை அழகுபடுத்தினேன் கடவுளின் சோலையாகிய ஏதேன் தோட்டத்தின் மரங்களெல்லாம் அதன்மேல் பொறாமை கொண்டன.
எனவே தலைவராகிய ஆண்டவர் இவ்வாறு கூறுகிறார் அது உயர்ந்து வளர்ந்து தன் உச்சியை மேகங்களுக்குள் நுழைத்து தன் உயரத்தைப் பற்றித் தன் இதயத்தில் செருக்குற்றது.
மலைகளிலும் அனைத்துப் பள்ளத்தாக்குகளிலும் அதன் கிளைகள் விழுந்து கிடக்கும் அதன் கொம்புகள் நாடெங்கிலுமுள்ள ஓடைகளில் முறிந்து கிடக்கும்.
இதனால் நீர்நிலைகளுக்கருகில் இருக்கும் எம்மரமும் மிகுந்த உயரத்திற்கு வளராது தன் உச்சியை மேகங்களுக்கிடையில் நுழைக்காது நீர்க்காலை அடுத்த எம்மரமும் அவற்றை எட்டும் அளவுக்கு உயராது.
எனவே தலைவராகிய ஆண்டவர் இவ்வாறு கூறுகிறார் அந்த மரம் பாதாளத்திற்கு இறங்குகையில் ஆழ்நிலைகள் இழவின் அடையாளமாக அதனை மூடச் செய்வேன்.
மானிடா எகிப்தின் மன்னன் பார்வோனைக் குறித்து இரங்கற்பா ஒன்று பாடி அவனிடம் சொல் நாடுகளிடையே உன்னை ஒரு சிங்கம் என எண்ணுகின்றாய் ஆனால் நீ நீர் வாழ் பெருவிலங்குபோல் இருக்கின் றாய் ஆற்றினைச் சேறாக்குகின்றாய் கால்களினால் நீரினைக் கலக்குகின்றாய் ஆறுகளைக் குழப்புகின்றாய்.
எனவே தலைவராகிய ஆண்டவர் இவ்வாறு கூறுகின்றார் மாபெரும் மக்கள் கூட்டத்தைக் கொண்டு நான் என் வலையை உன்மீது வீசுவேன் அவர்கள் என் வலையில் உன்னை இழுத்துவருவர்.
உன்னைத் தரையில் வெட்ட வெளியில் எறிந்து விடுவேன் வானத்துப் பறவைகள் அனைத்தும் உன்மேல் வந்து அடையும் மண்ணுலகின் விலங்குகள் அனைத்தும் உன்னை அடித்து விழுங்கும்.
நான் உன்னை இல்லாமல் ஆக்கும்போது வானங்களை நான் மூடுவேன் அவற்றின் விண்மீன்களை இருளச் செய்வேன் கதிரவனை மேகத்தால் மறைத்திடுவேன் நிலாவும் அதன் ஒளியைக் கொடாது.
வானத்தின் ஒளி விளக்குகள் எல்லாம் உனக்கு இருண்டு போகச் செய்து உன் நாட்டின்மீது இருள் கவியச் செய்வேன் என்கிறார் தலைவராகிய ஆண்டவர்.
எகிப்திய நாட்டை நான் பாழாக்குவேன் அதன் நிலத்தினின்று அதில் உள்ளது அனைத்தையும் பறித்திடுவேன் அதில் வாழ்வோரை எல்லாம் அழித்திடுவேன்.
மானிடா எகிப்தின் மக்கள் திரளைக் குறித்து நீ ஓலமிடு அதனையும் பெருமைமிகு நாடுகளின் புதல்வியரையும் படுகுழிக்குள் செல்கிறவர்களோடு கீழுலகுக்கு அனுப்பிவை.
போரில் வலிமைமிக்கோர் பாதாளத்தின் நடுவினின்று எகிப்தியரையும் துணையாளரையும் குறித்து விருத்தசேதனமில்லார் வாளால் வெட்டுண்டுவர்களுடன் கிடக்கின்றனரே என்பர்.
அவர்கள் அனைவரும் வாளால் வெட்டுண்டு வீழ்ந்தவர்கள் விருத்தசேதனமில்லாமல் கீழுலகுக்குள் சென்றவர்கள் வாழ்வோரின் நாட்டில் அச்சத்தை உண்டாக்கியவர்கள்.
அவளுடைய மக்கள் திரள் அவளின் கல்லறையைச் சுற்றிக் கிடக்கின்றன அவர்கள் அனைவரும் விருத்தசேதனமில்லார் வாளால் வெட்டுண்டவர்கள் வாழ்வோரின் நாட்டில் அச்சத்தை உண்டாக்கியவர்கள்.
தங்கள் போர்க் கருவிகளுடன் பாதாளத்தில் இறங்கித் தங்கள் வாள்களைத் தங்கள் தலைகளுக்கு அடியிலும் தங்கள் கேடயங்களைத் தங்கள் எலும்புகள் மேலும் வைத்துக்கொண்டு இறந்துபோன பழங்கால வீரருடன் அவர்கள் கிடக்கவில்லை ஏனெனில் அந்த வீரரைக் குறித்த அச்சம் வாழ்வோரின் நாட்டில் பரவி இருந்தது.
அதோ ஏதோமும் அவளுடைய மன்னர்களும் முதன்மைத் தலைவர்களும் கிடக்கின்றார்கள் அவர்கள் எத்துணை வலிமை உடையவர்களாயிருந்தும் வாளால் வெட்டுண்டவர்களோடு விருத்தசேதனமில்லாது படுகுழிக்குச் செல்வோருடன் கிடக்கின்றார்கள்.
அதோ வடநாட்டுத் தலைவர்கள் அனைவரும் எல்லாச் சீதோனியரும் கிடக்கின்றார்கள் அவர்கள் வலிமையால் எவ்வளவோ அச்சம் விளைவத்தவர்களாயிருந்தும் மானக்கேட்டுக்கு உள்ளாகி வெட்டுண்டவர்களோடு கீழே சென்றுள்ளார்கள்.
விருத்தசேதனமின்றி வாளால் வெட்டுண்டவர்களோடு அவர்கள் கிடக்கின்றார்கள் படுகுழிக்குச் செல்வாரோடு தங்கள் மானக் கேட்டைச் சுமக்கின்றார்கள்.
பார்வோனும் அவனுடைய படைத்திரளும் அவர்களைப் பார்த்து வாளால் வெட்டுண்ட தம் மக்கள் கூட்டம் அனைத்துக்காகவும் தம்மைத் தேற்றிக்கொள்வர் என்கிறார் தலைவராகிய ஆண்டவர்.
வாழ்வோரின் நாட்டில் அவன் அச்சத்தைப் பரவச் செய்ததால் பார்வோனும் அவனுடைய மக்கள் கூட்டத்தார் அனைவரும் விருத்தசேதனமில்லாது வாளால் வெட்டுண்டவர்களுடன் கிடப்பர் என்கிறார் தலைவராகிய ஆண்டவர்.
எக்காளத்தின் ஒலியை எவராவது கேட்டும் எச்சரிப்புக்குச் செவிகொடாமல் இருக்க வாள் வந்து அவர்களை வீழ்த்திச் சென்றால் அவர்கள் தம் இரத்தப்பழியைத் தாமே சுமப்பர்.
ஆனால் அந்தக் காவலாளி வாள் வருவதைக் கண்டும் எக்காளம் ஊதாமல் இருந்து அதன் மூலம் மக்கள் எச்சரிக்கைப்படாமல் இருக்கையில் வாள் வந்து அவர்களுள் எவரையாவது வீழ்த்தும்போது அவர் தம் குற்றத்திலிருந்து வீழ்த்தப்பட்டிருப்பினும் அவரது இரத்தப்பழியை நான் காவலாளியின் மேல் சுமத்துவேன்.
தீயோரிடம் நான் ஓ தீயோரே நீங்கள் உறுதியாகச் சாவீர்கள் என்று சொல்ல அத்தீயோர் தம் வழியிலிருந்து திரும்பும்படி நீ அவர்களை எச்சரிக்காவிடில் அத்தீயோர் தம் குற்றத்திலேயே சாவர் ஆனால் அவர்களது இரத்தப்பழியை உன் மேலேயே சுமத்துவேன்.
ஆனால் தீயோரை அவர்கள் தம் வழியிலிருந்து திரும்ப வேண்டுமென்று நீ எச்சரித்தும் அவர்கள் தம் வழியிலிருந்து திரும்பாவிட்டால் அவர்கள் தம் குற்றத்திலேயே சாவர்.
நீயோ மானிடா இஸ்ரயேல் வீட்டாரிடம் சொல் நீங்கள் சொல்கிறீர்கள் எங்கள் குற்றங்களும் பாவங்களும் எங்கள்மேல் இருப்பதால் நாங்கள் உருகிப்போகிறோம்.